Marcus Matlock
Marcus Matlock Res apud Vicidata repertae: Nativitas: 1969; Patria: Civitates Foederatae Americae Marcus Matlock (natus Mark Matlock, 1969) est minister ordinatus, pastor iuvenum, ac conditor et praeses WisdomWorks Ministries ('Ministrationum Operum Sapientiae'). Dallasium habitat. Cum Audio Adrenaline librum Dirty Faith conscripsit. Etiam scripsit Freshman: The College Student's Guide to Developing Wisdom, in quo sapientiam sic definit: "facultas humana ad intellegendam vitam ex conspectu Dei." Thomas McGregor in Lost in Transition: Becoming Spiritually Prepared for College definitionem Matlockianam laudavit ob agnitionem sapientiam veram ex Deo evenire." Matlock contionem in Festo Creationis anni 2006, maximo orbis terrarum festo musicae Christianae, habuit. Praeterea, 11 000 iuvenum Christianorum ad DCLA illo anno adlocutus est. Anno 2011, contionem in Nazarene Youth Conference Ludovicopoli in Kentuckia habuit. Nocte 14 Martii et die 15 Martii 2014 praedicator pro Planet Wisdom factus est, societate quae quattuor alios comprehendit: Chris Coleman cantorem rock, The Skit Guys (Eddie James & Tommy Woodard), et Heather Flies.